इंदौर। एक महिला ने अपने डॉक्टर पति व ससुराल वालों पर दहेज के लिए प्रताड़ित करने का आरोप लगाया है। महिला ने इसकी शिकायत पुलिस से की है। पुलिस ने जांच के बाद डॉक्टर सहित ससुराल वालों पर दहेज प्रताड़ना की धाराओं में केस दर्ज किया है।
मामला रामायण नगर का है। एरोड्रम पुलिस के मुताबिक गुर्जरपुरा भोपाल में रहने वाली दिशा जैन की शादी रामायण नगर में रहने वाले डॉ. विकास पिता अशोक कुमार जैन के साथ जुलाई 2013 में हुई थी।
- शादी के कुछ वक्त तो सब ठीक चला, लेकिन बाद में पति व ससुराल वाले महिला को दहेज के लिए प्रताड़ित करने लगे। वे आए दिन उसके साथ गाली-गलौज करते हुए मानसिक व शारीरिक रूप से प्रताड़ित करने लगे।
- महिला की शिकायत पर पुलिस ने पति डॉ. विकास जैन, ससुर अशोक कुमार जैन, सास मधुरिका जैन सहित अंकिता व स्मिता जैन के खिलाफ दहेज प्रताड़नाओं की धाराओं में केस दर्ज किया है।